আহমেদাবাদ
আহমেদাবাদ (গুজরাটি: અમદાવાદ, প্রতিবর্ণী. অ্যম্‌দাভ়াদ, /ˈɑːmədəbæd, -bɑːd/ AH-mə-də-ba(h)d; [ˈəmdɑːʋɑːd] (শুনুন)) হল ভারতের গুজরাত রাজ্যের বৃহত্তম শহর এবং সাবেক রাজধানী। এটি আহমেদাবাদ জেলার প্রশাসনিক সদর দপ্তর এবং গুজরাতের বিচার বিভাগীয় রাজধানী; গুজরাত হাইকোর্ট এখানে অবস্থিত। ৫৮ লাখের অধিক জনসংখ্যা এবং ৬৩ লাখ বর্ধিত জনসংখ্যা নিয়ে এটি ভারতের পঞ্চম বৃহত্তম শহর ও সপ্তম বৃহত্তর মেট্রোপলিটন এলাকা। এটি ফোর্বসের দশকের দ্রুততম ক্রমবর্ধমান শহরগুলোর 'তালিকায় তৃতীয় স্থান দখল করে। আহমেদাবাদ সবরমতি নদীর তীরে অবস্থিত; গুজরাতের রাজধানী গান্ধীনগর থেকে ৩০ কিলোমিটার (১৯ মাইল) দূরে।